રાજ્યના પોલીસતંત્રમાં કોમ્પ્યુટરાઈઝેશન માટે પહેલ કરનાર મનોજ અગ્રવાલે લોકોને ટેકનોલોજીનો ઉપયોગ કરવા માટે અનુરોધ કર્યો હતો. તેમણે ઉમેર્યું હતું કે, પોલીસતંત્રની કામગીરી આેનલાઈન કરવાથી અરજદારોને અને ખુદ પોલીસતંત્રને ઘણી બધી સરળતા રહે છે. ફરિયાદ કરનાર કે અરજી કરનાર વ્યિક્તને તેના જ મોબાઈલ ઉપર તેની ફરિયાદનું સ્ટેટસ, ચાર્જશીટ અથવા મુદ્દામાલ સહિતની માહિતી મળતી રહે તો તેને પણ પોલીસતંત્રમાં વિશ્વાસ બેસે અને અમે આ માટે કાર્યરત છીએ. તેમણે એમ પણ કહ્યું હતું કે, અમે વરદી પહેરેલા નાગરિક છીએ ત્યારે શહેરની પ્રજા વરદી વગરની પોલીસ છે તેવું માનીએ છીએ. આ વાતચીત દરમિયાન પોલીસ કમિશનર મનોજ અગ્રવાલે કહ્યું હતું કે, પોલીસતંત્ર ખાસ કરીને મહિલાઆે, સિનિયર સિટીઝન અને નબળા વર્ગના લોકોના જાનમાલની રક્ષા કરવા માટે પ્રતિબધ્ધ છે. જ્યાં ખોટું થતું હશે તેને ચોકકસપણે અટકાવવામાં આવશે. મનોજ અગ્રવાલ પોતે સુરક્ષા સેતુ યોજનાના પ્રણેતા છે અને રાજકોટમાં તેઆે આ યોજનાને વધુને વધુ લોકો સાથે સાંકળીને તેનો અમલ કરાવવા માગે છે. તેમણે કહ્યું હતું કે સુરક્ષા સેતુ યોજનાના માધ્યમથી પોલીસ પ્રજાનો મિત્ર બને છે. હું પોલીસ કમિશનર તરીકે કહીશ કે હું પણ પ્રજાનો મિત્ર જ છું પરંતુ ગુનેગારોનો મોટો દુશ્મન વધુ છું.